# Misingi ya Kitheolojia

# Moduli ya Pili: Mungu Baba

# Maswali ya Kujadili

1. Ni jambo gani muhimu ulilojifunza katika somo hili au kitu gani katika somo hukukielewa vizuri?

1. Kwa nini Wakristo husema kwamba Mungu wa Biblia ndiye mmoja na ndiye Mungu pekee wa kweli?
2. Eleza maana ya nguvu ya Mungu isiyolinganishwa na isiyo na kikomo.
3. Jadili jukumu la Baba kama Muumbaji katika kazi ya uumbaji.
4. Ni kwa jinsi gani uumbaji mzuri wa Mungu huakisi tabia yake njema hapa ulimwenguni?
5. Eleza mamlaka ya Mungu juu ya uumbaji kuwa ni makamilifu, ya kipekee na yanayojitosheleza.
6. Ni mambo gani katika maisha yako yanayokujaribu ili uyathamini kuliko unavyomthamini Mungu?
7. Ni kwa namna gani uzuri na wema wa viumbe vilivyoubwa unatusaidia kuuona wema na uzuri wa Mungu?
8. Yapi ni matokeo wazi ya laana katika ulimwengu wa asili na kwenye jamii ya binadamu?
9. Je, ni kwa njia gani inakusaidia kukumbuka kwamba Mungu ni “baba”?
10. Njia zipi zinazokusaidia kukumbuka kwamba Mungu ni “mwenye nguvu”?
11. Unajisikiaje kuhusu dini nyingine? Je, unadhani tofauti zilizopo ni muhimu? Je, unadhani mtu anaweza kuokoka kama ataamini katika dini nyingine?

**TAARIFA YA JUMLA KUHUSU BABA MWENYE NGUVU, NAFSI:** Tunaweza kuutazama Utatu Mtakatifu kutokana na mtazamo wa uwepo au asili ya Mungu, ambapo nafsi zote tatu zina sifa zilezile za kiungu na wako sawa katika nguvu na utukufu. Pia tunaweza kuutazama Utatu Mtakatifu kutokana na mtazao wa namna ambavyo kila nafsi inavyohusiana na mwenzake, ambapo kila nafsi ina majukumu tofauti, ngazi tofauti ya mamlaka, na jukumu tofauti likiwa na majukumu mbalimbali ya kufanya.

SOMO REJEA:

Bob alikuwa Mkristo mpya. Baada ya mwaka mmoja wa kuwa ndani ya kanisa, alijiunga na darasa la Jumapili linalohusu maombi. Mwalimu alisema kwamba Mkristo anaweza kuomba kwa nafsi yeyote ya Utatu Mtakatifu maana wote ni Mungu yuleyule na kwamba wao ni umoja. Lakini Bob hakuwa na hakika sana. Alisema, “Hakika unaweza kuomba kwa yeyote, lakini mimi ninaomba kwa Baba maana yeye ndiye kiongozi. Kama unataka kitu kifanyike, lazima useme na mkuu.” Angela, pia ni Mkristo mpya, alikuwa kwenye darasa lilelile. Alisema, “Lakini mimi ningemwomba Roho maana yeye yuko ndani yangu. Baba anaonekana kuwa yuko mbali sana.”

Maswali ya Kutafakari

1. Ni kwa namna gani watu wa utamaduni wako wanavyotazama majukumu mbalimbali ya nafsi tatu za Utatu Mtakatifu? Je, wanaziona nafsi zote za Utatu Mtakatifu kuwa ni sawa ingawa zinatofautiana kimajukumu, au wao (kwa makusudi yote ya kivitendo) huzilinganisa nafsi za Utatu Mtakatifu kulingana na umuhimu wa majukumu yao? Je, hutoa upendeleo zaidi kwa nafsi moja kuliko nyingine? Elezea.
2. Una mtazamo gani kuhusu majukumu ya nafsi za Utatu Mtakatifu? Je, unaziona nafsi zote kuwa ni sawa ingawa zina majukumu tofauti, au unazilinganisha (kwa makusudi ya kivitendo) kulingana na umuhimu wa majukumu yao? Je, unatoa kipaumbele zaidi kwa nafsi moja zaidi ya nyingine? Kwa nini ndio au kwa nini siyo?
3. Ingawa Roho Mtakatifu anaeleza yaliyo ya Kristo Zaidi kuliko yaliyo yake mwenyewe (Yohana 15:26), tunapaswa kumheshimu kwa hili ikiwa ni moja ya jukumu lake (Yohana 16:13-14). Mawazo yako ni nini kuhusu hili? Ni kwa namna gani hiki ni kielelezo kwetu cha kufuata?
4. Jadili yafuatayo katika kundi lako la mafunzo:
	1. Ni kwa namna gani majukumu tofauti na usawa huenda pamoja katika Utatu Mtakatifu na katika uumbaji?
	2. Ni kwa namna gani asili ya Utatu Mtakatifu, pamoja na usawa, na majukumu mbalimbali, hutusaidia kuifahamu asili ya mahusiano ya mamlaka katika uumbaji?
	3. Ni kwa jinsi gani mahusiano ya mamlaka katika uumbaji yanapotoshwa na dhambi?

Mambo ya Kufanya

* Katika maombi yako wiki hii, moyoni mwako, usitoe kipaumbele zaidi kwa nafsi moja ya Utatu Mtakatifu kuliko nyingine. Heshimu nafsi tatu zote za Utatu Mtakatifu kulingana na usawa wao na kwa usawa wa utukufu wao, lakini majukumu mbalimbali.
* Kama ni kiongozi mwenye mamlaka, ikiwa ni mume, mchungaji, mzee, au ofisini, jitathimini kama unatumia au hutumii jukumu lako kujiinua au kujitukuza mwenyewe au kujiona kuwa wewe ni bora kuliko wengine walio chini ya mamlaka yako. Pata muda wa kutosha umwombe Mungu akupatie hekima na unyenyekevu. Uongozi ni jukumu alilokupa Bwana, siyo njia ya kujihisi kuwa wewe ni muhimu.